Diari Oficial de la Generalitat Valenciana


Sumari del DOGV 3941, del 16-02-2001 (2001/1062)

RESOLUCIÓ de 19 de gener de 2001, de la Direcció General d'Indústria i Energia, per la qual s'autoritza administrativament a Iberdrola, SA, l'ampliació de la subestació de transformació de 220/66/20 kV denominada ST Campoamor, a la província d'Alacant, i se'n declara en concret la utilitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1062


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 19 de gener de 2001, de la Direcció General d'Indústria i Energia, per la qual s'autoritza administrativament a Iberdrola, SA, l'ampliació de la subestació de transformació de 220/66/20 kV denominada ST Campoamor, a la província d'Alacant, i se'n declara en concret la utilitat pública. [2001/F1062]
  
Vist l'expedient incoat pel Servei Territorial d'Indústria i Energia d'Alacant a instància d'Iberdrola, SA, relatiu a l'ampliació de la subestació de transformació de 220/66/20 kV denominada ST Campoamor (província d'Alacant).
  
Atés que la sol·licitud d'autorització administrativa i declaració d'utilitat pública ha seguit la tramitació establida en el Decret 2.617/1996, de 20 d'octubre, sobre autorització d'instal·lacions elèctriques; en el Decret 2.619/1966, d'aqueixa mateixa data, sobre expropiació forçosa en matèria d'instal·lacions elèctriques; i en la Llei 54/1997, de 27 de novembre, del Sector Elèctric.
  
Vist que consta en l'expedient el certificat del Servei Territorial d'Indústria i Energia d'Alacant relatiu al fet que durant el període d'informació pública no s'hi han presentat al·legacions.
  
Atés que amb data 15 de novembre de 2000, la Conselleria de Medi Ambient formulà, amb caràcter favorable solament a efectes ambientals i sense perjudici de les autoritzacions que siguen preceptives, la declaració d'impacte ambiental del projecte d'ampliació de la subestació transformadora 220/66/20 kV Campoamor, al terme municipal de Pilar de la Horadada (Alacant), el promotor del qual és Iberdrola, SA, sempre que s'hi desenvolupe d'acord amb el que s'ha establit en la documentació present i amb el compliment de les condicions que es recullen en la part dispositiva de la present resolució.
  
Vist l'informe favorable emés per l'òrgan instructor de l'expedient, de data 26 de desembre de 2000.
  
Aquesta Direcció General d'Indústria i Energia, resol:
  
Primer
  
Autoritzar administrativament a Iberdrola, SA, l'ampliació de la subestació transformadora 220/66/20 kV, denominada Campoamor, situada al terme municipal de Pilar de la Horadada, província d'Alacant, segons l'avantprojecte firmat pel senyor Tomás Muruzábal Sitges, visat pel Col·legi Oficial d'Enginyers Superiors Industrials de la Comunitat Valenciana i Albacete en data 24 de març de 2000, les característiques principals de la qual, una vegada realitzades les obres d'ampliació, són les següents:
  
- Un sistema de 220 kV esquema de doble barra amb una configuració de UI amb capacitat per a un total de huit posicions (quatre de línia, tres de transformador i un enllaç), de les quals en aquesta primera fase es muntaran sis posicions, dues de línia, tres de transformador i la d'enllaç.
  
- Un sistema de 66 kV sense transformació, amb una configuració elèctrica de simple barra amb tres de les posicions actuals, les dues de línia, San Javier i Montesinos, i la corresponent posició al transformador de 220/66 kV.
  
- Un nou sistema de 20 kV esquema de simple barra tipus interior en cel·les de aïllament a l'aire, compost per 30 cel·les (20 de línia, dues de transformador, dues de serveis auxiliars, dues de bateria de condensadors, dues de mesura, una de partició i una d'unió), agrupades en dos mòduls de cel·les ubicats en un edifici. Aquest sistema quedarà completat amb les actuals dues bateries de condensadors (BC) i els dos transformadors de serveis auxiliars (SA).
  
- La transformació constarà de tres transformadors de potència trifàsics, un de relació 220/66kV-80MVA i dos de relació 220/20kV-50MVA cada un.
  
Iberdrola, SA, haurà de presentar el projecte d'execució per a la seua aprovació en el termini de sis mesos comptats a partir de la notificació de la present resolució.
  
Condicions d'ordre mediambiental:
  
1. A part de la revegetació prevista en l'estudi d'impacte ambiental es procedirà a crear un tancament opac de dos metres d'altura com a mínim en el perímetre de la subestació transformadora, amb materials i colors propis de la zona.
  
2. Ha de procedir-se a prendre les mesures necessàries per a evitar problemes de col·lisió amb els cables de terra de les línies de 220 kV, i quant a les futures línies d'eixida de la subestació transformadora, a banda de complir els requisits previstos en la Llei d'Impacte Ambiental, la ubicació, el disseny, etc., haurà de plantejar-se de forma que resulten innòcues per a les aus.
  
Les mesures que caldrà adoptar per a evitar riscos d'electrocució seran procedir a instal·lar elements salvaocells en els cables de terra de les línies de 220 kV amb una separació de 10 metres.
  
3. Recollida de totes les restes d'obra originades i transport a abocador autoritzat.
  
Reposició de les infraestructures afectades.
  
4. Si del desenvolupament de les obres s'observaren restes d'interés per al patrimoni artístic, històric, etnològic, etc., es comunicarà de forma immediata a la Direcció General de Promoció Cultural i Patrimoni Artístic de la Conselleria de Cultura i Educació.
  
Segon
  
Declarar en concret d'utilitat pública l'ampliació de la subestació transformadora 220/66/20 kV denominada Campoamor, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i drets afectats que s'indiquen:
  
La present resolució no és definitiva en via administrativa i contra ella podrà interposar-se un recurs d'alçada en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.